Bendra Europos Parlamento, Europos Sąjungos Tarybos ir Europos Komisijos deklaracija

2023–2024 m. ES teisėkūros prioritetai

(2022/C 491/01)

Mūsų Sąjungos ryžtą ir pajėgumą veikti išmėgina neišprovokuota ir brutali Rusijos agresija prieš Ukrainą, išsiskirianti šokiruojančiu smurtu ir gausėjančiais karo nusikaltimų įrodymais. Rusijos vykdomo puolimo šalutinis poveikis tam gyvenimo būdui, kurį jau seniai laikome savaime suprantamu dalyku, reiškia, kad mūsų piliečiai šiandien jaučiasi mažiau stabilūs, mažiau saugūs ir mažiau tikri dėl ateities. Nepaisant Rusijos pastangų susilpninti ir suskaldyti Sąjungą, tebesame vieningi, ryžtingi ir tvirtai pasiryžę remti Ukrainą ir jos žmones. Mūsų pastangos apims karinę ir humanitarinę pagalbą, politinę ir finansinę paramą, taip pat nuolatinę galimybę ukrainiečiams įsidarbinti ES, gauti būstą, išsilavinimą, mokytis ir gauti sveikatos priežiūros paslaugas pagal laikinosios apsaugos mechanizmą. Taip pat sudarysime palankesnes sąlygas Ukrainai patekti į bendrąją rinką bei nemokamo tarptinklinio ryšio erdvę ir remsime Ukrainos atkūrimą ir atstatymą. Be to, siekdami išlaikyti ekonominį spaudimą ir pakenkti Rusijos kariniams pajėgumams, užtikrinsime veiksmingą ir nuolatinį sankcijų Rusijai įgyvendinimą. Padėsime Ukrainai ir Tarptautiniam baudžiamajam teismui dokumentuoti galimus karo nusikaltimus bei vykdyti baudžiamąjį persekiojimą už juos ir išnagrinėsime galimybes užtikrinti visišką atsakomybę. Šios agresijos padariniai jaučiami ir mūsų artimiausiose kaimyninėse šalyse, nes į jas persikėlė daug žmonių, ir visame pasaulyje, nes maisto stygius labai padidėjo.

Tuo metu, kai tik pradėjome atsigauti po pandemijos ir vykdome radikalius pokyčius siekdami kovoti su kitomis rimtomis problemomis, pavyzdžiui, klimato ir gamtos krizėmis, mūsų piliečiai susiduria su sparčiai augančiomis elektros energijos kainomis ir didėjančia infliacija. Esame įsipareigoję ieškoti bendrų ES sprendimų, kaip įveikti šią pragyvenimo išlaidų krizę, su kuria susiduria mūsų piliečiai ir įmonės ir kurią karas Ukrainoje dar labiau paaštrino. Įgyvendinus planą „REPowerEU“, ES sparčiai sumažino savo priklausomybę nuo Rusijos energijos importo, skatindama alternatyvius energijos šaltinius, energijos taupymą ir jos kaupimą. Pasinaudodami mūsų bendra įtaka rinkoje, spartindami dvejopą pertvarką energetikos sektoriuje ir reformuodami elektros energijos rinkos modelį, užsitikrinsime struktūrinius sprendimus.

Šiame kontekste didelis prioritetas bus teikiamas daugiametės finansinės programos tvarumo užtikrinimui susiklosčius naujoms geopolitinėms ir ekonominėms aplinkybėms. Taip pat dirbsime siekdami nustatyti pakankamai naujų nuosavų išteklių.

Palankiai vertiname Konferencijos dėl Europos ateities (1) – įkvepiančio ir sėkmingo patariamosios demokratijos eksperimento – rezultatus. Siekdamos reaguoti į piliečių lūkesčius, institucijos, kiekviena pagal savo kompetenciją, toliau užtikrins greitą ir veiksmingą tolesnę veiklą, susijusią su Konferencijos pateiktomis rekomendacijomis. Į daugelį Konferencijos pasiūlymų atsižvelgta 2023 m. Komisijos darbo programoje, o mes drauge įsipareigojame jiems skirti daug dėmesio.

Šia Bendra deklaracija pabrėžiame pagrindinius pasiūlymus dėl teisėkūros procedūra priimamų aktų (2), kuriems mūsų trys mūsų institucijos skirs visas pastangas. Įgyvendinti šiuos prioritetus bus ypač svarbu atsižvelgiant į tai, kad 2024 m. įvyks Europos Parlamento rinkimai ir juose piliečiai įvertins, kaip ES reagavo į dabartinius iššūkius. Tai pasakytina tiek apie pasiūlymus dėl teisėkūros procedūra priimamų aktų, kuriuos teisėkūros institucijos jau nagrinėja, tiek apie tuos, kuriuos Europos Komisija pateiks iki 2023 m. pabaigos. Trys institucijos susitaria 2023 m. ir iki Parlamento kadencijos pabaigos 2024 m. didžiausią prioritetą teikti šiems politikos tikslams:

Be to, be darbo, kuriam taikoma įprasta teisėkūros procedūra, pareiškiame savo įsipareigojimą:

Kaip Europos Parlamento, Tarybos ir Europos Komisijos pirmininkai įsipareigojame, kad mūsų institucijos 2023 m. ir 2024 m. dirbs, kad įgyvendintų šiuos bendrus prioritetus, vadovaudamosi pagrindiniais tarpusavio pasitikėjimo, pagarbos ir bendradarbiavimo principais. Europos ateitis priklauso nuo jos gebėjimo prisitaikyti greitai, išlaikant tvirtumą ir vienybę.

Taip pat dirbsime kartu, kad užtikrintume tinkamą esamų teisės aktų įgyvendinimą ir vykdymą, ir atidžiai stebėsime, ar būtų laiku ir veiksmingai įgyvendinama ši Bendra deklaracija.

Съставено в Брюксел на петнадесети декември две хиляди двадесет и втора година.

Hecho en Bruselas, el quince de diciembre de dos mil veintidós.

V Bruselu dne patnáctého prosince dva tisíce dvacet dva.

Udfærdiget i Bruxelles den femtende december to tusind og toogtyve.

Geschehen zu Brüssel am fünfzehnten Dezember zweitausendzweiundzwanzig.

Kahe tuhande kahekümne teise aasta detsembrikuu viieteistkümnendal päeval Brüsselis.

Έγινε στις Βρυξέλλες, στις δέκα πέντε Δεκεμβρίου δύο χιλιάδες είκοσι δύο.

Done at Brussels on the fifteenth day of December in the year two thousand and twenty two.

Fait à Bruxelles, le quinze décembre deux mille vingt-deux.

Arna dhéanamh sa Bhruiséil, an cúigiú lá déag de mhí na Nollag sa bhliain dhá mhíle fiche a dó.

Sastavljeno u Bruxellesu petnaestog prosinca godine dvije tisuće dvadeset druge.

Fatto a Bruxelles, addì quindici dicembre duemilaventidue.

Briselē, divi tūkstoši divdesmit otrā gada piecpadsmitajā decembrī.

Priimta du tūkstančiai dvidešimt antrų metų gruodžio penkioliktą dieną Briuselyje.

Kelt Brüsszelben, a kétezer-huszonkettedik év december havának tizenötödik napján.

Magħmul fi Brussell, fil-ħmistax-il jum ta’ Diċembru fis-sena elfejn u tnejn u għoxrin.

Gedaan te Brussel, vijftien december tweeduizend tweeëntwintig.

Sporządzono w Brukseli dnia piętnastego grudnia roku dwa tysiące dwudziestego drugiego.

Feito em Bruxelas, em quinze de dezembro de dois mil e vinte e dois.

Întocmit la Bruxelles la cincisprezece decembrie două mii douăzeci și doi.

V Bruseli pätnásteho decembra dvetisícdvadsaťdva.

V Bruslju, petnajstega decembra dva tisoč dvaindvajset.

Tehty Brysselissä viidentenätoista päivänä joulukuuta vuonna kaksituhattakaksikymmentäkaksi.

Som skedde i Bryssel den femtonde december år tjugohundratjugotvå.